Amerika-agave

Amerika-agave (Agave americana) er en plante i aspargesfamilien.

Den er en flerårig urt med en opptil 7 m høy blomsterstengel. Bladene sitter i en rosett ved marka eller på en kort stengel. De grågrønne eller blågrønne bladene er spydformete, 80–200 cm lange og 15–25 cm brede. De har en skarp, svart torn i enden, og bladranden har også torner. Noen kultivarer har langsgående gule eller hvite striper på bladene. Blomstene er 70–90 mm lange og sitter i en stor topp. Frukten er en avlang kapsel som er trekantet i tverrsnitt.

Planten vokser i ti år eller mer før den blomster, og etter blomstringen dør planten. Det påstås ofte at planten blir hundre år før den blomster og dør, men det stemmer ikke. Amerika-agave hører hjemme i ørkenstrøkene i sørvestlige USA og Mexico. Den er innført som prydplante til mange deler av verden, og i middelhavslandene er den vanlig naturalisert i kyststrøkene. Den meksikanske drikken pulque fremstilles av saft fra unge blomsterstengler.

 Litteratur 






 Eksterne lenker 
miniatyr|venstre|En sort med gulrandete blad
miniatyr|Nærbilde av blomsten


Kategori:Agavoideae
Kategori:Planter formelt beskrevet i 1753
Kategori:Planter formelt beskrevet av Carl von Linné